**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Велӧдчӧм йылысь» Коми Республикаса Оланпаслӧн 3 статьяӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося косму тӧлысь 21 лунӧ

**1 статья.** Пыртны «Велӧдчӧм йылысь» Коми Республикаса Оланпаслӧн 3 статьяӧ (Коми Республикаса канму власьт органъяслӧн индӧд-тшӧктӧмъяс, 2007, 2 №, 4695 ст.; 4705 ст.; 4 №, 4773 ст.; 6 №, 4842 ст.; 12 №, 5263 ст.; 5344 ст.; 2008, 5 №, 209 ст.; 2009, 11 №, 184 ст.; 33 №, 612 ст.; 2010, 10 №, 198 ст.; 16 №, 298 ст.; 2011, 14 №, 339 ст.; 36 №, 911 ст.; 54 №, 1631 ст.; 2012, 7 №, 171 ст.; 50 №, 1146 ст.; 2013, 18 №, 371 ст.; 37 №, 697 ст.; 41 №, 794 ст.; 2014, 27 №, 531 ст.; 2015, 11 №, 148 ст.; 21 №, 278 ст.; 2016, 12 №, 151 ст.; 17 №, 230 ст.; 18 №, 256 ст.; 22 №, 341 ст.; 2017, 27 №, 487 ст.; 2018, 16 №, 280 ст.; 19 №, 360 ст.; 2019, 15 №, 206 ст.; 21 №, 311 ст.; 2020, 17 №, 279 ст.; 2021, 10 №, 206 ст.; 17 №, 308 ст.; 20 №, 366 ст.; 22 №, 394 ст.) татшӧм вежсьӧмъяс:

1 юкӧнын:

1) содтыны татшӧм сюрӧса 241, 242 пунктъяс:

«241) рабочӧй уджсикасъяс, служащӧйяслӧн чинъяс серти уджсикасӧ дасьтан уджтасъяс серти уджсикасӧ велӧдӧмлы канмусянь отсӧг сетӧм вылӧ инӧд канму аккредитацияа шӧр тшупӧда ӧтувъя велӧдан уджтас серти, кутшӧмӧс збыльмӧдӧны муниципальнӧй велӧдан организацияясын;

242) рабочӧй уджсикасъяс, служащӧйяслӧн чинъяс серти уджсикасӧ дасьтан уджтасъяс серти уджсикасӧ велӧдӧмсӧ котыртӧм вылӧ инӧд канму аккредитацияа шӧр тшупӧда ӧтувъя велӧдан уджтас, уджсикасӧ велӧдан шӧр тшупӧда велӧдан уджтасъяс серти, кутшӧмъясӧс збыльмӧдӧны Коми Республикаса канму велӧдан организацияясын;»;

2) содтыны татшӧм сюрӧса 376 пункт:

«376) дінму мероприятиеяслысь лыддьӧг дасьтӧм да збыльмӧдӧм, кутшӧмъясӧс веськӧдӧма юӧр боксянь челядьлысь видзчысянлунсӧ могмӧдӧм, челядьлы юӧртан прӧдукция вӧчӧм да юӧртан прӧдукциялӧн бергалӧм вылӧ, а сідзжӧ «Челядьӧс юӧрысь дорйӧм йылысь, кутшӧм вайӧ лёктор налӧн дзоньвидзалунлы да сӧвмӧмлы» Федеральнӧй оланпасӧн урчитӧм мукӧд уджмог;».

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун мысти.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося косму тӧлысь 27 лун

24-РЗ №